राशिद खान बने दुनिया के सबसे कम उम्र के टेस्ट कैप्टन - Rashid Khan becomes worlds youngest test captain
नई दिल्ली/टीम जिडिटल। अपनी जादुई स्पिन गेंदबाजी से दुनियाभर के बल्लेबाजों को नचाने वाले राशिद खान (Rashid Khan) ने एक और रिकॉर्ड अपने नाम कर लिया है। वे दुनिया के सबसे कम उम्र के टेस्ट कैप्टन (Youngest Captain) बन गए हैं। राशिद खान ने यह उपलब्धि तब हासिल की, जब अफगानिस्तान (Afghanistan) की टीम बांग्लादेश (Bangladesh) के खिलाफ मैच खेलने उतरी। राशिद खान ने बतौर टेस्ट कप्तान अपना पहला टॉस जीता और पहले बैटिंग करने का फैसला किया।
राशिद ने बांग्लादेश के खिलाफ हासिल किया ये रिकॉर्ड
अफगानिस्तान टीम इन दिनों बांग्लादेश के दौरे पर है। दोनों टीमों के बीच गुरुवार से टेस्ट मैच शुरू हुआ। ये अफगानिस्तान का सिर्फ तीसरा टेस्ट मैच है। उसने इससे पहले भारत (India) और आयरलैंड (Ireland) के खिलाफ एक-एक टेस्ट मैच खेला है। भारत के खिलाफ उसे हार का सामना करना पड़ा था। ये उसका पहला टेस्ट मैच भी था। उसने अपने दूसरे टेस्ट मैच में आयरलैंड को सात विकेट से हराया था।
राशिद ने तोड़ा ततेंदा तायबू का रिकॉर्ड
राशिद से पहले सबसे कम उम्र में टेस्ट टीम की कप्तानी करने का रिकॉर्ड जिम्बाब्वे (Zimbabwe) के ततेंदा तायबू (Tatenda Taibu) के नाम था। उन्होंने पहली बार 2004 में श्रीलंका (Sri Lanka) के खिलाफ कप्तानी की थी। उस वक्त उनकी उम्र 20 साल 358 दिन थी। राशिद खान ने बेहद कम अंतर से तायबू का रिकॉर्ड तोड़ा। गुरुवार यानी 5 सितंबर को उनकी उम्र 20 साल 350 दिन है।
Teat Cricket Cricket ICC Afghanistan BangladeshTest Match